Skræ er en lille landsby i Thorning Sogn Midtjylland beliggende 20 kilometer syd for Viborg og 24 kilometer nord for Silkeborg. Skræ betyder "stendyngen". Oprindeligt var her skole, brugs, slagter, smed, gartner, døgnkiosk – men nu er kun smeden tilbage og de fleste beboere er pendlere til større midtjyske byer og arbejdspladser. Skræ ligger i Silkeborg Kommune og hører til Region Midtjylland. Størstedelen af Skræ by ligger 65 moh.